《赠文学陈君景阳》
明代·钟云瑞

水北有佳士，百行光前式。元和结胸襟，古道照颜色。

孝比闵无间，学慕颜益力。图南志未衰，定展云霄翼。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。